als_Latn dik_Latn ron_Latn
Disa nga lojtaret e Kombëtares Shqiptare kanë bërë lëvizje të rëndësishme ne ditën e fundit të merkatos së dimrit. Shkodrani Armandio Vajushi ka bërë kapërcimin e madh të karrierës duke firmosur për skuadrën e serisë A Chievo- Verona. Klubi italian beri te ditur ne faqen e vet ne internet blerjen e kartonit te Vajushit nga bullgaret e Liteks ku ai luajti qe nga janari i 2012 plot 86 ndeshje duke shënuar 22 gola e duke dhënë 23 pasime për gol. Lëvizje me rendësi edhe për Hamdi Salihin i cili gjithsesi mbetet ne kampionatin izraelit por tashme do te luaje për klubin e njohur Hapoel Haifa. Kriza ekonomike e Hapoel Akres e detyroi këtë klub qe te shiste sulmuesin e kombëtares kuqezi i cili firmosi për 6 muaj me Hapoel Haifa me te drejte rinovimi edhe per nje vit tjetër, kontrate nga e cila do te përfitojë 20 mije dollarë ne muaj. 8 gola shënoi ne pjesën e pare te sezonit 31-vjeçari Salihi për Hapoel Akre. Ne Angli, ne kategorinë e dyte e cila njihet me emrin championship, nje tjetër sulmues i kombëtares kuqezi, Edgar Çani ka bere stërvitjen e pare me skuadrën e tij te re Leeds United. Sulmuesi shtatlarte u transferua nga Katania e serisë B italiane tek skuadra e njohur angleze per 600 mije euro dhe ne intervistën e pare për Tv.e klubit u shpreh i lumtur per këtë transferim duke premtuar gola te shumte.
als_Latn